हसन अली के सीए सुनील शिंदे के घर छापा  
हसन अली के सीए सुनील शिंदे के घर प्रवर्तन निदेशालय ने छापे मारे हैं। 70 हज़ार करोड़ की टैक्स चोरी के मामले में ठोस सबूत की तलाश है।
प्रवर्तन निदेशालय ने हसन अली के सीए सुनील शिंदे के पुणे स्थित घर पर छापे मारे हैं। ये छापेमारी अभी भी जारी है। हसन अली पर बड़ी मात्रा में काला धन विदेशी बैंकों में रखने का आरोप है। प्रवर्तन निदेशालय के सूत्रों ने छापे से मिली जानकारी के बारे में फिलहाल कुछ बताने से इनकार किया है। उनका कहना है कि छापा अभी जारी है।